b'\n_START_ARTICLE_\nVester Lyby\n_START_PARAGRAPH_\nVester Lyby er en lille landsby i Midtjylland, beliggende i Lyby Sogn p\xc3\xa5 halv\xc3\xb8en Salling. Bebyggelsen ligger i Skive Kommune og tilh\xc3\xb8rer Region Midtjylland._NEWLINE_Den er en mindre vejby, med et par mindre h\xc3\xa5ndv\xc3\xa6rksvirksomheder, et par sm\xc3\xa5landbrug og nogle enfamilieshuse beliggende vest for Lyby, hvor vejen fra Lyby til Oddense krydser den gamle amtsvej mellem Skive og Nyk\xc3\xb8bing Mors._NEWLINE_Senere af Sunds\xc3\xb8re Kommune udvidet med et industriomr\xc3\xa5de ved prim\xc3\xa6rrute 26, beliggende vest for den oprindelige bebyggelse._NEWLINE_Vester Lyby m\xc3\xa5 ikke forveksles med den tidligere stationsby. Lyby er beliggende ca. en kilometer l\xc3\xa6ngere mod \xc3\xb8st.\n_START_SECTION_\nHistorie\n_START_PARAGRAPH_\nEndnu omkring \xc3\xa5r 1900 eksisterede bebyggelsen ikke. F\xc3\xb8rst i begyndelsen af det 20. \xc3\xa5rhundrede opstod en spredt bebyggelse langs landevejen og f\xc3\xb8rst efter 2. verdenskrig fik denne en t\xc3\xa6thed, der g\xc3\xb8r det rimeligt at tale om en samlet bebyggelse. F\xc3\xb8rst p\xc3\xa5 denne tid fik bebyggelsen navnet "Vester Lyby", mens den oprindelige landsby med dette navn, der var blevet stationsby, i stedet ganske enkelt blev kaldt Lyby._NEWLINE_I nyere tid er vest for anlagt en ny vej udenom vejbyen.'